Държавен вестник, бр. 97, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  97
по чл. 113, ал. 1, т. 3 от Семейния кодекс, за 
заличаване на вписването на осиновяващия. 
В случаите по ал. 1, т. 3 заповедта се съоб­
щава на осиновяващия чрез Електронната 
платформа за кандидатстване за осиновяване 
на деца при условията на пълно осиновяване.
(3) Регионалната дирекция за социално 
подпомагане представя заверен препис от 
съдебното решение за допускане на осиновя­
ване на дирекция „Социално подпомагане“ по 
настоящ адрес на осиновяващия в тридневен 
срок от влизането му в сила. Директорът на 
дирекция „Социално подпомагане“ издава 
заповедта по ал. 1, която се изпраща на Ми­
нистерството на труда и социалната полити­
ка чрез регионалната дирекция за социално 
подпомагане заедно с решението. 
(4) Заличаването по ал. 1, т. 4 се извърш­
ва въз основа на препис от акт за смърт, 
представен чрез Електронната платформа за 
кандидатстване за осиновяване на деца при 
условията на пълно осиновяване. Директо­
рът на дирекция „Социално подпомагане“ в 
тридневен срок от получаването му издава 
заповедта по ал. 1.
Чл. 26. (1) Не по-късно от четири месеца 
преди изтичане на срока на разрешението 
по чл. 86, ал. 5 от Семейния кодекс, лицето, 
което желае да осинови дете при условията на 
пълно осиновяване, подава чрез Електронната 
платформа за кандидатстване за осиновяване 
на деца при условията на пълно осиновяване 
заявление за издаване на ново разрешение 
за вписване в информационната система по 
чл. 83, ал. 1 от Семейния кодекс по реда на 
чл. 15 и прилага документите по чл. 16. 
(2) За издаване на разрешение за вписване 
в информационната система по чл. 83, ал. 1 
от Семейния кодекс се прилагат чл. 15 – 21.
(3) Номерът и датата на заповедта за из­
даване на новото разрешение се отбелязват в 
информационната система по чл. 83, ал. 1 от 
Семейния кодекс по първоначалния партиден 
номер на лицето. 
Чл. 27. (1) Осиновителите и осиновеният 
имат право да ползват социални услуги по 
време на процедурата за осиновяване и след 
осиновяването, като при насочването от ди­
рекция „Социално подпомагане“ за ползване 
на социални услуги се взема предвид и док­
ладът на водещия случая социален работник 
относно потребностите от социални услуги.
(2) Ползването на социални услуги от 
осиновяващите и детето се извършва по реда 
на Закона за закрила на детето – в рамките 
на осиновителната процедура и в периода на 
следосиновителното наблюдение, и по реда 
на Закона за социалните услуги – във всички 
останали случаи.
(3) Доставчиците на социални услуги по 
ал. 1 са длъжни в сроковете по чл. 22 от 
Правилника за прилагане на Закона за за­
крила на детето да представят на дирекция 
„Социално подпомагане“ доклади за предос­
тавените услуги.
Чл. 28. (1) В тригодишен срок от датата на 
осиновяването дирекция „Социално подпо­
магане“ по настоящия адрес на осиновителя 
наблюдава отглеждането на детето и зачита­
нето на неговите права и законни интереси.
(2) Осиновителят оказва съдействие и уве­
домява дирекция „Социално подпомагане“ по 
ал. 1 за промяна на настоящия адрес до един 
месец преди промяната.
(3) Наблюдението по ал. 1 се осъществява 
по реда на чл. 26 от Правилника за прилагане 
на Закона за закрила на детето.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Лицата, които не са дали своето пълно 
съгласие за вписване в Националната елек­
тронна информационна система за пълно оси­
новяване в срока по § 33, ал. 5 от преходните 
и заключителните разпоредби към Закона за 
изменение и допълнение на Семейния кодекс 
(ДВ, бр. 106 от 2023 г.), не се вписват служебно 
в Националната електронна информационна 
система за пълно осиновяване.
§ 2. До внедряването и въвеждането в 
експлоатация на Националната електронна 
информационна система за пълно осиновява­
не в информационната и комуникационната 
среда на Министерството на труда и социал­
ната политика при отпадане на годността за 
осиновяване на дете поради невъзможност 
за спазване на разликата във възрастта по 
чл. 79 от Семейния кодекс вписаните кан­
дидат-осиновители в Националния регистър 
на осиновяващи за пълно осиновяване се 
заличават служебно.
§ 3. До една година след внедряването и 
въвеждането в експлоатация на Националната 
електронна информационна система за пълно 
осиновяване в информационната и комуника­
ционната среда на Министерството на труда 
и социалната политика регистрите на децата 
и осиновяващите, водени в регионалните ди­
рекции за социално подпомагане, продължават 
да се поддържат и върху хартиен носител.
§ 4. Наредбата се издава на основание 
чл. 83, ал. 4 от Семейния кодекс и отменя 
Наредба № РД-07-7 от 5.10.2010 г. за условията 
и реда за водене и съхраняване на регистрите 
за пълно осиновяване, издадена от министъра 
на труда и социалната политика (обн., ДВ, 
бр. 82 от 2010 г.; изм., бр. 79 от 2017 г.; изм. 
и доп., бр. 39 от 2019 г.).
Министър: 
Ивайло Иванов